**20.000 er målet i 2011:**

**Påmeldingen til Fokus Bank Oslo Maraton 2011 åpner 1. desember.**

**Fra 1. desember kl. 09.00 er det mulighet til å sikre seg en plass i neste års løp. 24.-25. september 2011 braker det løs i Oslos gater for 29. gang siden oppstarten i 1981. Etter suksessen i 2010 med nær 16.000 deltagere håper Sportsklubben Vidar på 20.000 påmeldte i 2011.**

Fokus Bank Oslo Maraton er et arrangement for hele familien, med distanser som passer alle, uansett forutsetninger. Tradisjonen tro vil det arrangeres barneløp, 3km, 10 km, halvmaraton og maraton siste helgen i september. Påmeldingen er på www.oslomaraton.no.

**Bygger på suksessen i 2010**I 2010 deltok nær 16.000 løpere, det gjorde 2010 til et rekordår.   
  
– I 2011 sikter vi mot 20.000 deltagere i løpet av helgen, forteller Tony Isaksen i arrangørklubben SK Vidar. – Vi setter oss høye mål og håper å inspirere andre til å gjøre det også, sier Isaksen. Og legger til at ved å melde seg på før jul kan man komme nyttårsforsettene i forkjøpet.

**Sette deg mål**- Det er viktig å stille forberedt, og derfor har vi satt i gang løpegrupper med kyndige trenere hver søndag, sier Isaksen.

Gruppene er lagt opp slik at treningen passer for alle nivåer, her kan du møte opp for å komme i gang, finpusse teknikken eller spisse formen. Trenerne hjelper deg med å legge opp din trening tilpasset ditt nivå.

– Dette er en god måte følge opp målsetningene sine på og holde seg aktiv gjennom vinteren, sier Grete Waitz, maratondronning og Aktiv mot kreft ambassadør.

**Legger til rette for løpsfest**- Vi ønsker at enda flere skal oppleve løpsglede og ha muligheten til å nå målene de har satt seg, sier Trond Mellingsæter, Administrerende direktør i Fokus Bank.

SK Vidar ser på muligheten for å legge traséen mer sentrumsnært enn tidligere år, slik at løpere og publikum skal få en endra bedre maratonopplevelse. Dette blir en folkefest, sier Isaksen.

**For mer informasjon:**

**www.oslomaraton.no**

Tony Isaksen, daglig leder i SK Vidar, 92 84 85 98, [tony@skvidar.no](mailto:tony@skvidar.no)

**Fakta om arrangementet**Fokus Bank Oslo Maraton er Norges største gatemaraton. Det første maraton i Oslo ble arrangert i 1981. I rekordåret 1994 var det 14.000 deltakere, men rundt årtusenskifte falt interessen for jogging og løpet ble derfor ikke arrangert i 2002 og 2003. SK Vidar tok tak i arrangementet igjen i 2004 og løpet, som arrangeres siste søndag i september, tilbyr distansene maraton (42 195 m), halvmaraton (21 097 m), 10 og 3-kilometer. Tradisjonelt er det halvmaraton-distansen som samler flest deltakere. Bak Fokus Bank Oslo Maraton står Sportsklubben Vidar ([www.skvidar.no](http://www.skvidar.no)) en av Norges fremste friidrettsklubber.

Fokus Bank er strategisk partner og jobber med å videreutvikle Oslo Maraton i Oslo sammen med Sportsklubben VIDAR. Fokus Bank er filial av Danske Bank som med en forvaltningskapital på over 3 000 milliarder danske kroner er et av Nordens ledende finanskonsern. Fokus Bank har hovedkontor i Trondheim, 41 kontorer og totalt 1 300 medarbeidere. Eiendomsmegler Fokus Krogsveen, Fokus/Danske Markets, Danske Invest, Danske Capital og Danica Forsikring er også en del av konsernets virksomhet i Norge. For ytterligere informasjon om banken: [www.fokus.no](http://www.fokus.no/om).